Acta de la reunió del dia 18 de setembre de 2015

**Hi assisteixen:**

Jennifer Trujillo, Anabel Terrón, Juan Jesús Adan, Ana Ramírez, Cristina Viedma, Pam Doblas, Cristina Guirado i Anna Comas.

**S'ha excusat d'assistir-hi:**

Martina Serrano

**Ordre del dia**

1. Preparació de l’inici de curs i acords.

a. Llibres: s’han de mirar quins s’han de retornar. Donem de marge fins el dia 25.09 per tal de veure si hi ha nens nous que necessiten llibres i fem la devolució a les editorials.

b. Acordem fer una assamblea de presentació de la nova junta de l’AMPA el dia 2 d’octubre a les 16.30 amb picapica per els assitents.

c. S’ha de comprar un ratolí per l’ordinador i un llibre de coptes.

d. Per novetats fiscals i novetats de responsabilitats de l’AMPA nova, acordem pactar amb la Dolors un dia de reunió amb els màxims assitents de l’AMPA possibles per tal de negociar amb ella.

e. L’Anabel farà el quadrant de tasques pendents perquè tots ho tinguem present.

f. Es fixa el preu de piscina igual que el curs anterior. 22€ els socis i 24€ els no socis. I s’ha d’informar als pares que ha d’entrar un pare o mare a cada sessió. Si sortís un nou grup de piscina de p3 i p4 buscariem una altra piscina (Gym Palau o Sot de les Granotes) que ens oferís un horari més adequat, ja que l’Esportiu de Llinars ens l’ofereix massa tard.

g. Farem carnets de soci de l’AMPA: L’Anna es compromet a parlar amb el Duplica Duplica de Llinars. Quan estigui el carnet es podria pactar amb llibreries i altres establiments per tal que facin descomptes als socis.

h. Hi ha queixes del preus del servei Bon dia. Ana Ramírez parlarà amb Diverjoc per tal de traslladar aquestes queixes. Es pot pactar que l’AMPA assumeix una part del cost.

i. Acordem que s’estableix un descompte de 10€ per nen que assisteixi a les colònies escolars. L’AMPA assumirà aquest cost.

j. En Juan dissenyarà un nou logotip per l’AMPA i també dissenyarà els carnets. Ell també s’emporta el mòbil i mirarà de solucionar el problema que tenim amb la companyia i veure si podem renovar-lo, ja que està molt antiquat i falla molt.

k. L’Anna Comas es compromet a parlar amb Diverjoc per tal que facin un tastet gratuït pels nens i nenes de les activitats extraescolars.